अगरतला
अगरतला उस समय प्रकाश में आया जब माणिक्य वंश ने इसे अपनी राजधानी बनाया। 19वीं शताब्दी में कुकी के लगातार हमलों से परेशान होकर महाराज कृष्ण माणिक्य ने उत्तरी त्रिपुरा के उदयपुर स्थित रंगामाटी से अपनी राजधानी को अगरतला स्थानान्तरित कर दिया। राजधानी बदलने का एक और कारण यह भी था कि महाराज अपने साम्राज्य और पड़ोस में स्थित ब्रिटिश बांग्लादेश के साथ संपर्क बनाने चाहते थे। आज अगरतला जिस रूप में दिखाई देता है, दरअसल इसकी परिकल्पना 1940 में महाराज वीर बिक्रम किशोर माणिक्य बहादुर ने की थी। उन्होंने उस समय सड़क, मार्केट बिल्डिंग और नगरनिगम की योजना बनाई। उनके इस योगदान को देखते हुए ही अगरतला को ‘बीर बिक्रम सिंह माणिक्य बहादुर का शहर’ भी कहा जाता है। शाही राजधानी और बांग्लादेश से नजदीकी होने के कारण अतीत में कई प्रसिद्ध व्यक्तियों ने अगरतला का भ्रमण किया। रवीन्द्रनाथ ठाकुर कई बार अगरतला आए थे। उनके बारे में कहा जाता है कि त्रिपुरा के राजाओं से उनके काफी गहरे संबंध थे।
नरवाना
नरवाना की औसत ऊंचाई 213 मीटर (702 फीट) है भारत की 2001 जनगणना में नरवाना की आबादी 50,435 थी। पुरुषों और महिलाओं की जनसंख्या 23,362 से 27,073. नरवाना की एक औसत साक्षरता दर 77.22% है, जो 74.04% के राष्ट्रीय औसत से अधिक है। नरवाना अच्छी तरह से रेल और सड़क नेटवर्क के साथ जुड़ा हुआ है।  सड़क नेटवर्क पर यह राष्ट्रीय राजमार्ग द्वारा राज्य की राजधानी चंडीगढ़ तथा प्रमुख नगरों हिसार, सिरसा, कैथल आदि से जुड़ा है। राष्ट्रीय राजमार्ग ५२ द्वारा यह देश की राजधानी दिल्ली, हरियाणा के प्रमुख नगरों रोहतक, जींद व पंजाब के प्रमुख नगरों लुधियाना, संगरुर आदि से जुड़ा हुआ है। राष्ट्रीय राजमार्ग १५२ यह कैथल और अम्बाला से जुड़ा है। रेल मार्ग पर यह सीधा दिल्ली से जुड़ा है तथा दिल्ली जाखल मार्ग पर स्थित है। दिल्ली, लुधियाना, बठिण्डा (भटिण्डा) के लिये यहां से ट्रेन मिलती हैं। कुरुक्षेत्र के लिये एक अलग रूट है जो कैथल आदि से होकर निकलता है।